HARTĂ. Din ce zone provin românii cei mai dornici să se vaccineze.
În judeţul Cluj există cel mai mare interes pentru vaccinul anti-Covid. În Bucureşti sunt cei mai mulţi oameni pe listele de aşteptare, peste 137.000. 1.746.104 de români au fost vaccinaţi de la debutul campaniei.
Platforma vaccin.live a introdus o nouă opţiune, unde se poate vizualiza tendința de interes a populației pentru vaccin, adică rata de interes pe județ, calculată in funcție de numărul persoanelor înscrise pe listele de așteptare față de populația județului / regiunii.La nivel de regiune, cea mai mare rată de interes este în Bucureşti şi judeţul Ilfov, 6,61%. La coada clasamentului se află Bucovina, cu o rată de interes de doar 0,68%.La nivelul judeţelor, fruntaş este Clujul, cu o rată de interes de 6,61%. În schimb, Suceava este pe ultimul loc, cu o rată de interes de 0,44%.În Bucureşti, pe listele de aşteptare se află 137.509 de oameni, cel mai mare număr din ţară.Totodată, pe aceeaşi platformă a fost introdusă şi situația la nivel național pe tipuri de vaccinuri.În total, în România au fost înregistrate peste 893.000 de cazuri de coronavirus. 803.000 de persoane s-au vindecat, iar 22.132 de persoane au decedat în urma infectării. Cât despre vaccinare, 1.746.104 de români au fost vaccinaţi de la debutul campaniei.